Soto bisa dicawisaké karo rupa-rupa lawuh, upamané krupuk, perkedèl, emping mlinjo, sambel, saus kacang, lan sapanunggalané.[2] Akèh-akèhé soto dicawisaké sacara kapisah karo sega, kayadéné soto Betawi, soto Padang, lan liya-liyané.[2] Nanging ana sing dicawisaké bebarengan karo sega utawa soto campur sega, contoné soto Kudus.[2] Saliyané iku ana uga soto sing dicawisaké nganggo lonthong utawa sega sing wis dimasak kanthi dibungkus godhong gedhang (buras), upamané soto Makassar. Ana uga soto sing nganggo mie, lan dudu sega minangka menu pokok, contoné soto Mie Bogor.[2]